section_heading: Upijajući stakleni tapet (AGM)
paragraph_text: AGM-ovski imaju masu s mikrostaklenim vlaknima između olovnih ploča akumulatora u kojoj je kompletna kiselina. Izvedba je takva da vlakna upiju svu kiselinu i još im ostane mogućnosti za upiti dodatne kiseline, odnosno vlakna nisu zasićena. Vlakna su separatori. Zbog učinka kapilarnosti upijeni elektrolit ne istječe niti kad se akumulator okrene naglavce. Ove baterije odnosno akumulatori traju 10 godina. Bolji su od klasičnih mokrih akumulatora je u tome što im položaj ne mijenja operabilnost, otporniji su na vibracije, većeg su kapaciteta zbog povećana postotka olova u pločama što je posljedica sendvičaste izvebe, do 1,5 puta su veće specifične snage, ne treba dolijevati vodu, dobro rade i na niskim temperaturama (i ispod -18°C) i brzo se pune i prazne zbog mala unutarnjeg otpora. Slabost im je što su skuplji, ne trpe prepunjenje a ako se želi produžiti vijek, ne smije ih se prazniti iznad 50% u odnosu na 80% kod običnih mokrih akumulatora. AGM u odnosu GEL mogu više kratkotrajno dati visoke struje (struje starta zahtjevnih trošila).